Diari Oficial de la Generalitat Valenciana


Sumari del DOGV 5647, del 26-11-2007 (2007/14104)

RESOLUCIÓ de 14 de novembre de 2007, del director general d'Ordenació i Centres Docents de la Conselleria d'Educació, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria per al curs 2007-2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5647

Data del DOGV
:   26-11-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/14378


Data del document
:   14-11-2007

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * adaptació escolar
    * ensenyament privat
    * centre d'ensenyament
    * planificació educativa
    * educació especial
    * ensenyament públic

RESOLUCIÓ de 14 de novembre de 2007, del director general d'Ordenació i Centres Docents de la Conselleria d'Educació, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria per al curs 2007-2008. [2007/14154]  
Amb la finalitat d'atendre les necessitats de l'alumnat que requerix compensació educativa, en el marc del que s'ha disposat per l'Orde de 4 de juliol de 2001 (DOGV, 17 de juliol de 2001) i per la Resolució de 14 de febrer de 2002 (DOGV, 27 de febrer de 2002).  
Atés que en els centres que es relacionen en l'Annex I i Annex II de la present resolució s'han produït variacions substancials de l'alumnat des de l'inici del curs escolar 2007-2008.  
Revisada la proposta d'autorització extraordinària realitzada per les Direccions Territorials d'Educació d'Alacant, Castelló i València.  
Fent ús de les atribucions que em conferix la disposició addicional primera de l'Orde de 4 de juliol de 2001, resolc:  
Primer  
Autoritzar, amb caràcter extraordinari per al present curs escolar 2007-2008, els programes dels centres que es relacionen en els annexos I i II de la present resolució.  
Segon  
Concedir als mencionats centres els recursos materials que figuren en els annexos. Tals recursos se sufragaran, per als centres públics, a càrrec del capítol II, programa 421.30 del Pressupost de la Generalitat Valenciana per a l'exercici 2007.  
Els recursos materials per als centres privats concertats correran a càrrec de la línia de subvenció T0072000 de la secció, servici i programa 54.96.31.363.45, dita ajuda quedarà condicionada a l'existència de crèdit adequat i suficient per atendre-la en la Llei de Pressupostos de la Generalitat de 2008. Per a la justificació dels gastos dels centres caldrà presentar els annexos que es contemplen en la Resolució del 6 d'agost de 2007.  
El termini del que disposaran els beneficiaris del règim privat concertat per a justificar a la Direcció General d'Ordenació i Centres Docents finalitzarà el 29 de febrer de 2008. En el cas de no presentar la documentació en el termini establert, els beneficiaris perdran el dret a la subvenció.  
Tercer  
Proposar a la Direcció General de Personal la concessió dels recursos humans indicats en els annexos corresponents a fi de fer possible el desenrotllament dels programes autoritzats, significant que estos recursos són addicionals a aquells de què ja disposa cada centre segons la Resolució de 6 d'agost de 2007, del director general d'Ordenació i Centres Docents de la conselleria d'Educació, per la que es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n Cicle), Educació Primària i Educació Secundària Obligatòria per al curs 2007-2008 (DOCV, 14 d'agost de 2007).  
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament en reposició o bé es podrà plantejar directament recurs contenciós administratiu en els terminis i davant de l'òrgan que s'indica a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar des del dia següent al de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
València, 14 de novembre de 2007.- El director general d'Ordenació i Centres Docents: Francisco Baila Herrera.  
ANEXO I A/ANNEX I A  
CENTROS PÚBLICOS: PROGRAMAS NUEVOS  
CENTRES PÚBLICS: PROGRAMES NOUS  
  
ANEXO I B/ANNEX I B  
CENTROS PRIVADOS: PROGRAMAS NUEVOS  
CENTRES PRIVATS: PROGRAMES NOUS  
  
ANEXO II/ANNEX II A  
CENTROS PÚBLICOS CON PROGRAMAS AUTORIZADOS QUE HAN MODIFICADO SUS CIRCUNSTANCIAS   
CENTRES PÚBLICS AMB PROGRAMES AUTORITZATS QUE HAN MODIFICAT LES SEUES CIRCUMSTÀNCIES  
  
ANEXO II/ANNEX II B  
CENTROS PRIVADOS CON PROGRAMAS AUTORIZADOS QUE HAN MODIFICADO SUS CIRCUNSTANCIAS   
CENTRES PRIVATS AMB PROGRAMES AUTORITZATS QUE HAN MODIFICAT LES SEUES CIRCUMSTÀNCIES  
